**Pályaíjász Szakmai Bizottsági Beszámoló 2024 évről**

MISZ közgyűlésre – 2025. május

Működési rész:

* A Pályaíjász Szakmai Bizottságot 2024-ben Máté Gyöngyi, Siteri Sándor és Vánky Sebstian alkották. Vendég tagként csatlakoztak a döntésekben: Balogh Mátyás László és Wenger Attila
* A Bizottság az év során internetes levelezésen keresztül tartotta a kapcsolatot. 2024. októberében az éves ülés megtartásra került. A pályaíjász versenyrendszer és a versenynaptár felépülése meghatározásra kerültek a 2025-s versenyévre.

Szervezeti rész:

* + Terem versenyek:

A WA és az IFAA terem OB is megszervezésre és komoly anyagi erőfeszítésekkel lebonyolításra kerültek. A pályabérletek a magas energia árak miatt nagyon megugrottak.

* + Kültéri pálya versenyek:

2024-ben a hazai versenyek megszervezésre kerültek központi naptáras és régiós szinteken.

A magyar koordinálású CEC versenyek egyre népszerűbbek, egy forduló ismét Magyarországon került lebonyolításra, magas sportolói létszámmal.

* + A versenybírók száma az egy évvel ezelőttihez képest nem változott. Tóth Csaba kontinentális bíróként volt jelen február 19-24. között Varasd városában a Teremíjász Európa Bajnokságon

Sporteredmények:

A CEC versenyeken ismét többen vettek részt mint a korábbi években, ez örvendetes, mert a versenyek színvonala egyre magasabb, így eléri célját, hogy megfizethető, de mégis magas színvonalú nemzetközi mezőnyben versenyezhessenek a sportolók.

A nemzetközi szereplések a World Archery rendszerében jegyzett pontszerző versenyek tekintetében:

Reflex:

Elsődleges célja az 2024 évadnak a Paris 2024 olimpiai kvóta megszerzése, a nemzetközi részvétel fokozása, minél több pontszerző versenyen való indulással. A versenyeket tekintve az Európa Bajnokság és CQT (3 kvóta) (Essen) és az utolsó kvótaszerző LQT (2+ kvóta) Világkupa verseny (Antalya) voltak a fő versenyek az évadban. Sajnos a kvótaszerzés nem sikerült az olimpiára, de eredmények tekintetében ismét jelentős előrelépést sikerült elérni.

|  |  |  |
| --- | --- | --- |
| **Nemzetközi Versenyek 2024 – Reflex Válogatott**  **(Balogh Mátyás)** | **Rangsoroló, helyezés** | **Végeredmény, helyezés** |
| 2024 European Indoor Championships - Varaždin | 13 | 6 |
| 2024 Kahraman Bagatir Spring Arrows Tournament | 44 | 33 |
| **Essen 2024 European Continental Qualifier Tournament** | **49** | **9** |
| Essen 2024 European Outdoor Championships | 16 | 17 |
| 2024 VERONICA’S CUP powered by I FEEL sLOVEnia | 51 | 33 |
| European Grand Prix – 1st leg 2024 | 54 | 57 |
| **2024 Final World Qualification Tournament** | **42** | **9** |
| Antalya 2024 Hyundai Archery World Cup Stage 3 | 78 | 78 |

**Világranglista helyezés (2025.04.28): Balogh Mátyás 107.**

Csigás:

|  |  |  |
| --- | --- | --- |
| **Nemzetközi Versenyek 2024 – Csigás Válogatott**  **(Szijártó László, Elekes Gergő)** | **Rangsoroló, helyezés** | **Végeredmény, helyezés** |
| Essen 2024 European Outdoor Championships  Szijártó László | 41 | **9** |
| Essen 2024 European Outdoor Championships  Elekes Gergő | 43 | 9 |
| 2024 VERONICA’S CUP powered by I FEEL sLOVEnia  Szijártó László | 18 | 17 |
| 2024 VERONICA’S CUP powered by I FEEL sLOVEnia  Elekes Gergő | 9 | 9 |
| 2024 VERONICA’S CUP powered by I FEEL sLOVEnia  Csernák István | 28 | 33 |
| **2024 VERONICA’S CUP powered by I FEEL sLOVEnia**  **Szijártó László, Elekes Gergő, Csernák István** | **2** | **2** |
| Antalya 2024 Hyundai Archery World Cup Stage 3  Szijártó László | 25 | 33 |
| Antalya 2024 Hyundai Archery World Cup Stage 3  Elekes Gergő | 36 | 33 |
| Antalya 2024 Hyundai Archery World Cup Stage 3  Orosz Viktor | 59 | 33 |
| **Antalya 2024 Hyundai Archery World Cup Stage 3**  **Szijártó László, Elekes Gergő, Orosz Viktor** | 10 | 6 |

**Világranglista helyezés (2025.04.28):**

**Elekes Gergő 74.**

**Szijártó László 81.**

Csernák István 484.

Orosz Viktor 371.

Csigás Csapat 24.

A 2024 évad legfőbb fegyverténye, hogy újra tudtuk képviselni az országunkat és a magyar íjászukat immár csapat szinten is. A nemzetközi eredmények biztatóak, jelenleg 2 íjászunk is a top 100 csigás íjász közé lőtte be magát. Csapatszinten, ismét nemzetközileg jegyzett pozícióba sikerült kerülni

Héraklész program

Az utánpótlás fejlesztés egyik fő segítségét sportágunk a Héraklész programban való bekerülése jelentette. A Magyar Íjász Szövetség utánpótlás programját kiegészítve további lehetőséget adott fiatal versenyzőinken, akik ezt komoly eredménynövekedéssel igazolták vissza. Utánpótlás sportolóink közül 2025-re többen, korosztályosan feljebb lépnek, így a felnőtt válogatott esélyeit is tovább tudják növelni.

|  |  |  |
| --- | --- | --- |
| **Nemzetközi Versenyek 2024 – Héraklész Program**  **(Csernák István, Végh Lili Luca, Karakas Barnabás – csigás**  **Nagy István, Sipőcz Béla, Abonyi László Richárd, Tar Ferenc – reflex)** | **Rangsoroló, helyezés** | **Végeredmény, helyezés** |
| **2024 European Youth Cup – 1st leg - SOFIA (BUL)** |  |  |
| Nagy István (U21) | 30 | **17** |
| Sipőcz Béla (U21) | 48 | 33 |
| Csernák István (U21) | 9 | 9 |
| Végh Lili Luca (U21) | 9 | 7 |
| Karakas Barnabás (U18) | 1 | 2 |
| MIX team (Csernák István – Végh Lili Luca) | 6 | 4 |
|  |  |  |
| **2024 VERONICA’S CUP powered by I FEEL sLOVEnia** |  |  |
| Nagy István (U21) | 12 | **9** |
| Sipőcz Béla (U21) | 13 | 5 |
| Abonyi László Richárd (Felnőtt felnevezés) | 74 | 57 |
| Végh Lili Luca (U21) | 1 | 2 |
| Karakas Barnabás (U18) | 1 | 1 |
|  |  |  |
| **European Youth Championships 2024** |  |  |
| Végh Lili Luca (U21) | 28 | 33 |
| Karakas Barnabás (U18) | 11 | 7 |
|  |  |  |
| **ISF Gymnasiade Bahrein 2024** |  |  |
| Karakas Barnabás (U18) | 1 | 2 |

Paraíjászat

A paraíjászat a Paralimpiai Játékok versenyszáma az Open és a W1 kategóriákban. 2021-ben Tokióban és 2024-ben Párizsban is képviselte hazánkat Gáspár Tamás W1 kategóriában, és újra az előkelő 5. helyen végzett.

|  |  |  |
| --- | --- | --- |
| **Nemzetközi Versenyek 2024**  **Gáspár Tamás** | **Rangsoroló, helyezés** | **Végeredmény, helyezés** |
| **8th Fazza Para Archery World Ranking Tournament** | 4 | 8 |
| **Para-Archery World Ranking Event – Nove Mesto** | 5 | **1** |
| **Paris 2024 Paralympic Games** | 4 | 5 |

**Világranglista helyezés (2025.04.28):**

**Gáspár Tamás 6.**

A népszerűsítési tevékenység értékelése:

* A PSZB sportdiplomáciában a legmagasabb szinten képviselteti magát. Kiváló kapcsolatokat ápolunk a WA és a WA Europe vezetőségével.

Vánky Sebastian Szabolcs

Elnök PSZB